एसीबी के डीएसपी जाकिर अख्तर ने बताया कि एमसीएच यूनिट के भवन निर्माण में निम्न गुणवत्ता की सामग्री उपयोग लेने को लेकर समाचार पत्रों में प्रकाशित समाचार व पीएमओ की शिकायत पर एसीबी ने गत दिनों जांच शुरू की थी, जिसके तहत आज अचानक अस्पताल पहुंच कर भवन से जगह जगह से नमूने लिए। गौरतलब है कि जेएलएन अस्पताल की एमसीएच यूनिट के भवन निर्माण में ठेकेदार ने जमकर भ्रष्टाचार किया था, जिसके कारण पूरा भवन एक साल में ही जर्जर होने लगा है।